
10 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1625 


ΑΠΟΦΑΣΕΙΣ 

Αριθμ. 64833/Ζ1 

Καθορισμός των όρων και της διαδικασίας επι¬ 
λογής για τη χορήγηση προπτυχιακών υποτροφι¬ 
ών ακαδημαϊκού έτους 2017-2018 από το Ίδρυμα 
Κρατικών Υποτροφιών (ΙΚΥ) στο πλαίσιο της πρά¬ 
ξης «Πρόγραμμα Οικονομικής Ενίσχυσης Επιμε¬ 
λών Φοιτητών/τριών που ανήκουν σε Ευπαθείς 
Κοινωνικές Ομάδες (ΕΚΟ) - Β' Κύκλος» του Επιχει¬ 
ρησιακού Προγράμματος «Ανάπτυξη Ανθρώπι¬ 
νου Δυναμικού, Εκπαίδευση και Δια Βίου Μάθη¬ 
ση» που συγχρηματοδοτείται από το Ευρωπαϊκό 
Κοινωνικό Ταμείο (Ε.Κ.Τ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του α.ν. 1825/1951 (Α' 150) «Περί συστάσεωςτου 
Ιδρύματος Κρατικών Υποτροφιών», 
β. του ν. 2158/1993 (Α' 109) «Εκσυγχρονισμός του 
Ιδρύματος Κρατικών Υποτροφιών (ΙΚΥ) και άλλες δια¬ 
τάξεις», 

γ. της παραγράφου 1 του άρθρου 31 του ν. 4386/2016 
«Ρυθμίσεις για την Έρευνα και άλλες διατάξεις» (Α' 83), 
δ.τηςπαρ. 6 του άρθρου 59 του ν. 3966/2011 (Α' 118) 
«Θεσμικό πλαίσιο των Πρότυπων Πειραματικών Σχολεί¬ 
ων... και λοιπές διατάξεις», 

ε. του άρθρου 90 του «Κώδικα Νομοθεσίας για την 
Κυβέρνηση και Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α’ 98), 
στ. της παρ. θ του άρθρου 23 του ν. 4270/2014 (Α' 
143) «Αρχές δημοσιονομικής διαχείρισης και εποπτείας 
(ενσωμάτωση της Οδηγίας 2011 /85/ΕΕ) - δημόσιο λογι¬ 
στικό και άλλες διατάξεις», 
ζ. της παρ. 4 του άρθρου 28 του ν. 4314/2014 (Α' 
265) «Α. Για τη διαχείριση, τον έλεγχο και την εφαρμογή 
αναπτυξιακών παρεμβάσεων... και άλλες διατάξεις», 
η. του π.δ. 321/1999 (Α' 306) «Οργανισμός του Ιδρύ¬ 
ματος Κρατικών Υποτροφιών» και του π.δ. 147/2017 
(Α' 192) «Οργανισμός του Υπουργείου Οικονομίας και 
Ανάπτυξης», 


θ. των π.δ. 70/2015 (Α' 114) και 123/2016 (Α' 208) περί 
ανασύστασης και μετονομασίας Υπουργείων, 
ι. του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών», 
ια. του π.δ. 80/2016 (Α' 145) «Ανάληψη υποχρεώσεων 
από τους διατάκτες», 

ιβ. της Υ197/2016 (Β' 3722) απόφασης του Πρωθυ¬ 
πουργού «Ανάθεση Αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση», όπως τροποποιήθηκε με τις αποφάσεις Υ226/2016 
(Β' 4233) και Υ12/2018 (Β' 978) και ισχύει, 
ιγ.τηςΥ2/22.09.2015 απόφασης του Πρωθυπουργού 
«Σύσταση Θέσεων Αναπληρωτών Υπουργών και Υφυ¬ 
πουργών» (Β' 2076), καθώς και της υπ' αριθμ. Υ173/2016 
(Β' 3610) αποφάσεωςτου Πρωθυπουργού, 
ιδ. της 50317/Ζ1 /24.3.2016 απόφασης της Αναπληρώ- 
τριας Υπουργού Παιδείας, Έρευνας και Θρησκευμάτων 
«Συγκρότηση του Διοικητικού Συμβουλίου του Ιδρύμα¬ 
τος Κρατικών Υποτροφιών» (ΥΟΔΔ 184). 

2. Την Πρόσκληση με αριθμ. πρωτ. 853/12.02.2018 
(ΑΔΑ: 6ΤΣΙ465ΧΙ8-ΞΝΞ, Κωδικός Πρόσκλησης: ΕΔΒΜ 
32 Α/Α ΟΠΣ 1827) της Ειδικής Υπηρεσίας Διαχείρισης 
του Ε.Π. «Ανάπτυξη Ανθρώπινου Δυναμικού, Εκπαίδευ¬ 
ση και Διά Βίου Μάθηση» του Υπουργείου Οικονομίας 
και Ανάπτυξης προκειμένου το ΙΚΥ να υποβάλει αίτηση 
χρηματοδότησης, στο πλαίσιο της πράξης «Πρόγραμμα 
Οικονομικής Ενίσχυσης Επιμελών Φοιτητών/τριών που 
ανήκουν σε Ευπαθείς Κοινωνικές Ομάδες (ΕΚΟ) - Β’ Κύ¬ 
κλος», όπως ισχύει. 

3. Την με αριθμ. πρωτ. 1319/09.03.2018 (ΑΔΑ: 
Ψ43Γ465ΧΙ8-8ΡΦ) απόφαση ένταξης της πράξης «Πρό¬ 
γραμμα Οικονομικής Ενίσχυσης Επιμελών Φοιτητών/τρι- 
ών που ανήκουν σε Ευπαθείς Κοινωνικές Ομάδες (ΕΚΟ) - 
Β' Κύκλος» με Κωδικό ΟΠΣ 5026728 στο Επιχειρησιακό 
Πρόγραμμα «Ανάπτυξη Ανθρώπινου Δυναμικού, Εκπαί¬ 
δευση και Δια Βίου Μάθηση 2014-20», όπως ισχύει. 

4. Το απόσπασμα πρακτικού της 11 ης/13.03.2018 Συν. 
του Διοικητικού Συμβουλίου του ΙΚΥ «Σχέδιο κοινής 
υπουργικής απόφασης, με θέμα: "Καθορισμόςτων όρων 
και της διαδικασίας επιλογής για τη χορήγηση προπτυ¬ 
χιακών υποτροφιών ακαδημαϊκού έτους 2017-2018 από 
το Ίδρυμα Κρατικών Υποτροφιών (ΙΚΥ) στο πλαίσιο της 
πράξης "Πρόγραμμα Οικονομικής Ενίσχυσης Επιμελών 
Φοιτητών/τριών που ανήκουν σε Ευπαθείς Κοινωνικές 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 625/10.05.2018 


Ομάδες (ΕΚΟ) - Β' Κύκλος" του Επιχειρησιακού Προγράμ¬ 
ματος "Ανάπτυξη Ανθρώπινου Δυναμικού, Εκπαίδευση 
και Δια Βίου Μάθηση" που συγχρηματοδοτείται από το 
Ευρωπαϊκό Κοινωνικό Ταμείο (Ε.Κ.Τ.)"». 

5. Το γεγονός ότι από τις διατάξεις της παρούσας από¬ 
φασης προϋπολογίζεται συνολική δαπάνη για το έτος 
2018 ύψους δώδεκα εκατομμυρίων εξακοσίων τριών χι¬ 
λιάδων εξακοσίων ογδόντα ενός ευρώ (€12.603.681,00) 
πλέον τυχόν αδιάθετων ποσών από προηγούμενες χρή¬ 
σεις, η οποία θα βαρύνει το Πρόγραμμα Δημοσίων Επεν¬ 
δύσεων του προϋπολογισμού του ΙΚΥ και συγχρηματο- 
δοτείται από το Ευρωπαϊκό Κοινωνικό Ταμείο, (κωδικός 
ΠΔΕ: 2018ΣΕ34510002) 

6. Την 52640/Β9/Φ.7/298/30-03-2018 εισήγηση της 
ΓΔΟΥτου ΥΠ.Π.Ε.Θ. 

7. Την ανάγκη καθορισμού των όρων και της διαδικα¬ 
σίας επιλογής για τη χορήγηση των υποτροφιών, απο¬ 
φασίζουμε: 

Καθορίζουμε τους όρους και τη διαδικασία επιλογής 
για τη χορήγηση προπτυχιακών υποτροφιών ακαδημαϊ¬ 
κού έτους 2017-2018 από το ΙΚΥ στο πλαίσιο της πράξης 
«Πρόγραμμα Οικονομικής Ενίσχυσης Επιμελών Φοιτη- 
τών/τριών που ανήκουν σε Ευπαθείς Κοινωνικές Ομάδες 
(ΕΚΟ) - Δεύτερος Κύκλος» του Επιχειρησιακού Προγράμ¬ 
ματος «Ανάπτυξη Ανθρώπινου Δυναμικού, Εκπαίδευση 
και Διά Βίου Μάθηση», που συγχρηματοδοτείται από το 
Ευρωπαϊκό Κοινωνικό Ταμείο, ως ακολούθως: 

ΚΕΦΑΛΑΙΟ Α’: ΑΝΤΙΚΕΙΜΕΝΟ ΚΑΙ ΣΚΟΠΟΣ 

Το ΙΚΥ προκηρύσσει τουλάχιστον τρεις χιλιάδες εξα¬ 
κόσιες ογδόντα πέντε (3.685) προπτυχιακές υποτροφίες 
ακαδημαϊκού έτους 2017-2018, οι οποίες αποσκοπούν 
στην υποστήριξη φοιτητών που διαθέτουν χαμηλά ει¬ 
σοδήματα ώστε να ολοκληρώσουν έγκαιρα τις σπου¬ 
δές τους και στη διασφάλιση ισότιμης συμμετοχής στην 
Τριτοβάθμια Εκπαίδευση προσώπων που ανήκουν σε 
Ευπαθείς Κοινωνικές Ομάδες (ΕΚΟ). 

ΚΕΦΑΛΑΙΟ Β': ΠΡΟΫΠΟΘΕΣΕΙΣ ΚΑΙ ΟΡΙΣΜΟΙ 

1. Δικαίωμα υποβολής αίτησης υποτροφίας έχουν οι 
Έλληνες και Αλλοδαποί προπτυχιακοί φοιτητές και φοι¬ 
τήτριες όλων των Ανώτατων Εκπαιδευτικών Ιδρυμάτων, 
Ανώτατων Εκκλησιαστικών Ακαδημιών και Ανώτατων 
Σχολών Καλών Τεχνών της Χώρας, εφόσον πληρούν τις 
εξής προϋποθέσεις: 

(α)Το κατά κεφαλήν εισόδημα τους κατά το φορολογι¬ 
κό έτος 2016 δεν υπερβαίνει το ποσό των επτά χιλιάδων 
πεντακοσίων ευρώ (€ 7.500) βάσει φορολογικής δήλω¬ 
σης φορολογικού έτους 2016 στην οποία ο υποψήφιος 
περιλαμβάνεται ως Υπόχρεος ή Εξαρτώμενο Μέλος. 

(β) Δεν λαμβάνουν καθ' όλη τη διάρκεια του προγράμ¬ 
ματος υποτροφία του ΙΚΥ ή άλλου Δημόσιου ή Ιδιωτικού 
φορέα για οποιαδήποτε αιτία. 

(γ) Δεν είναι πτυχιούχοι ελληνικού ή αλλοδαπού ΑΕΙ. 

(δ) Δεν έχουν μετεγγραφεί σε ΑΕΙ εντός του τόπου μό¬ 
νιμης κατοικίας τους. 

(ε) Δεν διαμένουν σε φοιτητική εστία και δεν τους πα¬ 
ρέχεται στέγαση από το ΑΕΙ όπου φοιτούν ή άλλο φορέα. 

(στ) Δεν έχουν υπερβεί το προβλεπόμενο από τον Κα¬ 
νονισμό Σπουδών χρονικό όριο των εξαμήνων φοίτησης 
που απαιτείται για τη λήψη πτυχίου και έχουν επιτύχει 


στο εξήντα τοις εκατό (60%) των μαθημάτων του ενδει¬ 
κτικού προγράμματος σπουδών του ακαδημαϊκού έτους 
2016-2017, πλην των πρωτοετών. 

2. Δεν δικαιούνται να υποβάλουν αίτηση: 

(α) Οι φοιτητές Στρατιωτικών και Αστυνομικών Σχο¬ 
λών, των Ακαδημιών του Εμπορικού Ναυτικού και της 
Πυροσβεστικής καθώς και του Ελληνικού Ανοικτού Πα¬ 
νεπιστημίου (Ε.Α.Π.). 

(β) Οι φοιτητές που περάτωσαν το τελευταίο έτος 
σπουδών. 

(γ) Οι φοιτητές που έχουν εισαχθεί στα ΑΕΙ σε ειδικό 
αριθμό θέσεων και σε ποσοστό επιπλέον του αριθμού 
εισακτέων, βάσει ειδικών διατάξεων και συγκεκριμένα: 
(ί) τα Τέκνα των Ελλήνων Εξωτερικού, 

(ϋ) οι Αλλοδαποί-Αλλογενείς και 
(ίϋ) οι Υπότροφοι (Αλλοδαποί - Αλλογενείς και Ομο¬ 
γενείς), 

όπως οι κατηγορίες αυτές εξειδικεύονται στην υπουρ¬ 
γική απόφαση Φ.151/20049/Β6/2007 (Β' 272), όπως τρο¬ 
ποποιήθηκε και ισχύει. 

3. Οι κατωτέρω όροι έχουν την αντιστοίχως αναφε- 
ρόμενη έννοια: 

(α) Υποψήφιος: Ο φοιτητής ή φοιτήτρια που υποβάλλει 
αίτηση χορήγησης υποτροφίας στο πλαίσιο του παρό¬ 
ντος προγράμματος. 

(β) Εξαρτώμενα Μέλη: Τ α πρόσωπα που αναφέρονται 
στις διατάξεις του άρθρου 11 του ν. 4172/2013 (Α' 167) 
«Φορολογία εισοδήματος, επείγοντα μέτρα εφαρμογής 
του ν. 4046/2012, του ν. 4093/2012 και του ν. 4127/2013 
και άλλες διατάξεις». 

(γ) Μέλη Οικογένειας του Υποψήφιου: Οσα πρόσωπα 
εμφανίζονται ως Υπόχρεοι ή Εξαρτώμενα Μέλη, συ¬ 
μπεριλαμβανομένου του Υποψήφιου, στη φορολογική 
δήλωση για το φορολογικό έτος 2016 στην οποία ο υπο¬ 
ψήφιος είναι Υπόχρεος ή Εξαρτώμενο Μέλος. 

(δ) Ετήσιο Οικογενειακό Εισόδημα: Το εισόδημα επι¬ 
βολής εισφοράς του φορολογικού έτους 2016 το οποίο 
αντιστοιχεί σε φορολογική δήλωση στην οποία ο υπο¬ 
ψήφιος είναι Υπόχρεος ή Εξαρτώμενο Μέλος. 

(ε) Κατά Κεφαλήν Εισόδημα: Το πηλίκο που προκύ¬ 
πτει από τη διαίρεση του Ετήσιου Οικογενειακού Εισο¬ 
δήματος με τα Μέλη της Οικογένειας του Υποψήφιου. 
Στην περίπτωση αυτοτελών φορολογικών δηλώσεων 
στις οποίες ο υποψήφιος είναι Υπόχρεος ή Εξαρτώμενο 
Μέλος, ο υπολογισμός του κατά κεφαλήν εισοδήματος 
γίνεται για κάθε υποβληθείσα φορολογική δήλωση χωρι¬ 
στά και λαμβάνεται υπ' όψιν το υψηλότερο κατά κεφαλήν 
εισόδημα. 

(στ) Μονογονεϊκή Οικογένεια: Η οικογένεια με παιδιά 
εκτός γάμου αναγνωρισμένα ή μη, τα οποία είναι Εξαρ¬ 
τώμενα Μέλη, ή όπου ο ένας γονέας έχει αποβιώσει. 

(ζ) Τόπος Μόνιμης Κατοικίας: Η Περιφερειακή Ενότη¬ 
τα όπου κατοικεί μόνιμα ο υποψήφιος και οι γονείς του 
εφόσον είναι Εξαρτώμενο Μέλος ή ο σύζυγος εφόσον 
είναι έγγαμος, με εξαίρεση (α) τις νησιωτικές περιφέρει¬ 
ες, όπου ωςΤόπος Μόνιμης Κατοικίας νοείται το νησί και 
(β)τις Περιφερειακές Ενότητες της Αττικής-πλην της Πε¬ 
ριφερειακής Ενότητας Νήσων- όπου ωςΤόπος Μόνιμης 
Κατοικίας νοείται το σύνολο της Αττικής. 




Τεύχος Β' 1625/10.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

(η) ΔΣ:Το Διοικητικό Συμβούλιο του ΙΚΥ. 

(θ) Πρόσκληση: Μία ή περισσότερες προσκλήσεις 
υποβολής αιτήσεων, στο πλαίσιο της παρούσας από¬ 
φασης, οι οποίες καταρτίζονται με απόφαση του ΔΣ, 
και αναρτώνται στην ιστοσελίδα του ΙΚΥ (νννννν.ίΚγ^Γ) 
και στην διαδικτυακή διεύθυνση: Ριΐ1:ρ5://ίΙ<γ-γροΐΓθίίθ5. 
ίΐ.ιηίηθόυ.ςον.ςΐ'/. 

(ι) Πληγέντες από τις πρόσφατες φυσικές καταστροφές 
των μηνών Σεπτεμβρίου, Οκτωβρίου και Νοεμβρίου 2017: 
Αυτοί που είναι κάτοικοι των Δήμων ή Δημοτικών Ενοτή¬ 
των του άρθρου 4 του ν. 4501 /2017 και έχουν λάβει οι ίδιοι 
ή οι γονείς τους αν είναι εξαρτώμενα μέλη ή ο σύζυγος 
εφόσον είναι έγγαμοι έκτακτη οικονομική ενίσχυση για 
πληγέντες από τις συγκεκριμένες φυσικές καταστροφές. 

ΚΕΦΑΛΑΙΟ Γ: ΚΡΙΤΗΡΙΑ ΜΟΡΙΟΔΟΤΗΣΗΣ Α'. Εισοδη¬ 
ματικά κριτήρια: 

Α.1 Λαμβάνουν 60 μόρια οι υποψήφιοι με κατά κε¬ 
φαλήν εισόδημα έως δύο χιλιάδες πεντακόσια ευρώ 
(€2.500). 

Α.2 Λαμβάνουν 40 μόρια οι υποψήφιοι με κατά κεφα¬ 
λήν εισόδημα έως πέντε χιλιάδες ευρώ (€5.000). 

Α.3 Λαμβάνουν 20 μόρια οι υποψήφιοι με κατά κε¬ 
φαλήν εισόδημα έως επτά χιλιάδες πεντακόσια ευρώ 
(€7.500). Τα μόρια των περιπτώσεων Α1, Α2, Α3 δεν 
αθροίζονται. 

Ο έλεγχος των εισοδηματικών κριτηρίων και η έντα¬ 
ξη των Υποψήφιων σε μία από τις ανωτέρω κατηγορίες 
πραγματοποιείται με αυτόματη διασύνδεση/διαλειτουρ- 
γικότητα του σχετικού Πληροφοριακού Συστήματος του 
Υπουργείου Παιδείας, Έρευνας και Θρησκευμάτων με τα 
αρχεία της Ανεξάρτητης Αρχής Δημοσίων Εσόδων, από 
όπου αντλούνται τα σχετικά στοιχεία σύμφωνα με την 
περίπτωση ιδ' της παραγράφου 1 του άρθρου 17 του 
ν. 4174/2013 (Α' 170) που προστέθηκε με το άρθρο 60 
του ν. 4415/2016 (Α' 159). 

Β'. Κοινωνικά Κριτήρια 

Β.1. Οικογενειακή κατάσταση. 

Υποψήφιος που είναι: 

Β.1.1 Γονέας Οικογένειας με τέσσερα τέκνα και άνω, 
λαμβάνει 12 μόρια. 

Β.1.2 Γονέας Οικογένειας με τρία τέκνα, λαμβάνει 10 
μόρια. 

Β.1.3 Αρχηγός Μονογονεϊκής Οικογένειας, λαμβάνει 
10 μόρια. 

Β.1.4 Εξαρτώμενο Μέλος Οικογένειας με τέσσερα τέ¬ 
κνα και άνω, λαμβάνει 8 μόρια. 

Β.1.5 Εξαρτώμενο Μέλος Οικογένειας με τρία τέκνα, 
λαμβάνει 4 μόρια. 

Β.1.6 Εξαρτώμενο Μέλος Μονογονεϊκής Οικογένειας, 
λαμβάνει 4 μόρια. 

Β.1.7 Ορφανός από δύο γονείς, εφόσον δεν έχει υπερ- 
βεί το 25° έτος της ηλικίας του, λαμβάνει 6 μόρια. 

Β.1.8 Εξαρτώμενο Μέλος με ένα ή περισσότερα αδέλ¬ 
φια που είναι επίσης Εξαρτώμενα Μέλη και σπουδάζουν - 
ως προπτυχιακοί φοιτητές σε ΑΕΙ της Ελλάδας - εκτός 
του Τόπου Μόνιμης Κατοικίας τους και εκτός του τόπου 
όπου ο υποψήφιος και τα αδέλφια του ή οι γονείς τους 
διαθέτουν κατοικία κατά πλήρη κυριότητα ή επικαρπία, 
λαμβάνει 5 μόρια. 


Για την εφαρμογή των ανωτέρω κοινωνικών κριτηρίων 
ισχύουν τα εξής: 

(α) Τα μόρια δεν αθροίζονται στις κατηγορίες Β.1.1, 
Β.1.2, Β.1.3, Β.1.4 και Β.1.5. 

(β) Οι κατηγορίες Β.1.6 και Β.1.7 αντιστοίχως μπορούν 
να αθροιστούν με μία από τις κατηγορίες Β.1.4 ή Β.1.5. 

(γ) Τα μόρια των κατηγοριών Β.1.1, Β.1.2 και Β.1.3 δεν 
αθροίζονται με τα μόρια της κατηγορίας Β.1.7. 

Β.2. Ευπαθείς Κοινωνικές Ομάδες (ΕΚΟ) 

1.0 Υποψήφιος που: 

Β.2.1 Έχει ποσοστό αναπηρίας τουλάχιστον 50% λαμ¬ 
βάνει 15 μόρια. 

Β.2.2 Έχει εισαχθεί στην Τριτοβάθμια Εκπαίδευση χω¬ 
ρίς εξετάσεις ως πάσχων από σοβαρές ασθένειες δυνά¬ 
μει των διατάξεων του άρθρου 35 ν. 3794/2009 (Α' 156) 
όπως αντικαταστάθηκε από το άρθρο 13 ν. 4452/2017 
(Α' 17), λαμβάνει 15 μόρια. 

Β.2.3 Είναι (α) μέλος της Μουσουλμανικής Μειονότη¬ 
τας της Θράκης, (β) Ρομά, (γ) παλιννοστήσας, (δ) μετα¬ 
νάστης ή (ε) πρόσφυγας, λαμβάνει 10 μόρια. 

Β.2.4 Είναι απεξαρτημένος από ουσίες, φυλακισμένος ή 
πρώην φυλακισμένος ή οροθετικός, λαμβάνει 10 μόρια. 

Β.2.5 Είναι Εξαρτώμενο Μέλος με γονείς ή/και αδέλφια 
με ποσοστό αναπηρίας τουλάχιστον 67%, λαμβάνει 8 
μόρια. 

Β.2.6 Έχει σύζυγο ή/και τέκνα με ποσοστό αναπηρίας 
τουλάχιστον 67%, λαμβάνει 8 μόρια. 

Β.2.7 Είναι Εξαρτώμενο Μέλος ή γονέας οικογένειας 
πληγέντων από τις πρόσφατες φυσικές καταστροφές των 
μηνών Σεπτεμβρίου, Οκτωβρίου και Νοεμβρίου 2017, 
λαμβάνει 10 μόρια. 

2. Υποψήφιος που εμπίπτει σε περισσότερες από τις 
ανωτέρω κατηγορίες ΕΚΟ, μοριοδοτείται για κάθε μία 
χωριστά, με εξαίρεση τις κατηγορίες Β.2.1 και Β.2.2 τα 
μόρια των οποίων δεν αθροίζονται. 

3. Η μοριοδότηση των υποπεριπτώσεων της κατηγο¬ 
ρίας Β.2.3 γίνεται διαζευκτικά και συνεπώς υποψήφιος 
που ενδεχομένως εμπίπτει σε περισσότερες από αυτές 
λαμβάνει 10 μόρια. 

4. Η ιδιότητα του πάλιννοστήσαντος, του μετανάστη 
ή του πρόσφυγα πρέπει να συντρέχει στο πρόσωπο του 
Υποψήφιου. 

Γ: Σπουδές εκτός τόπου μόνιμης κατοικίας. 

Λαμβάνει 30 μόρια ο υποψήφιος που σπουδάζει εκτός 
του τόπου μόνιμης κατοικίας του και του τόπου όπου ο 
ίδιος ή οι γονείς του - εφόσον είναι εξαρτώμενο μέλος - 
ή ο σύζυγος -εφόσον είναι έγγαμος-διαθέτουν κατοικία 
κατά πλήρη κυριότητα ή επικαρπία. 

ΚΕΦΑΛΑΙΟ Δ': ΥΠΟΒΟΛΗ ΑΙΤΗΣΕΩΝ - ΕΛΕΓΧΟΣ ΚΑΙ 
ΚΑΤΑΤΑΞΗ - ΕΝΣΤΑΣΕΙΣ 

1. Οι διαδικασίες υποβολής αιτήσεων και επιλογής 
(προθεσμίες, έλεγχος κριτηρίων και προϋποθέσεων 
μέσω διαλειτουργικότητας, υποβολή και έλεγχος δικαι- 
ολογητικών, κ.τ.λ.) εξειδικεύονται με απόφαση του ΔΣ 
και περιγράφονται αναλυτικά στην σχετική πρόσκληση 
υποβολής αιτήσεων, η οποία εγκρίνεται από το ΔΣ και 
δημοσιεύεται στην ιστοσελίδα του ΙΚΥ. 

2. Οι αιτήσεις υποβάλλονται ηλεκτρονικά μέσω του 
Πληροφοριακού Συστήματος του ΥΠ.Π.Ε.Θ. στη δια- 

3. Οι Υποψήφιοι οφείλουν να συμπληρώσουν όλα τα 
υποχρεωτικά πεδία της ηλεκτρονικής αίτησης και ειδι¬ 
κότερα να δηλώσουν μεταξύ άλλων (α) τον ατομικό τους 
ΑΦΜ και ΑΜΚΑ και (β) τους ΑΦΜ των γονέων εφόσον 
είναι Εξαρτώμενα Μέλη ή (γ) τον ΑΦΜ του συζύγου εφό¬ 
σον είναι έγγαμοι. 

4. Η προθεσμία ηλεκτρονικής υποβολής Αιτήσεων 
ορίζεται με απόφαση του ΔΣ και αναφέρεται στην Πρό¬ 
σκληση. Το ΔΣ δύναται να παρατείνει την προθεσμία με 
ανακοίνωση που δημοσιεύεται στην ιστοσελίδα του ΙΚΥ 
(νννννν.ϋςγ.ςιΐ'). 

5. Η ηλεκτρονική αίτηση επέχει θέση Υπεύθυνης Δήλω¬ 
σης του ν. 1599/1986 και δεν δύναται να διορθωθεί ή να 
τροποποιηθεί μετά την οριστική υποβολή της. Σε περίπτω¬ 
ση που διαπιστωθεί, καθ’ οιονδήποτε τρόπο, ανακριβής κα¬ 
ταχώριση ή απόκρυψη στοιχείων, η αίτηση απορρίπτεται. 

6. Μετά τη λήξη της προθεσμίας υποβολής των αιτή¬ 
σεων, καταρτίζεται, μέσω του προαναφερόμενου Πλη¬ 
ροφοριακού Συστήματος του ΥΠ.Π.Ε.Θ. και αναρτάται 
στην ιστοσελίδα του ΙΚΥ ο πίνακας κατάταξης με τα 
ονοματεπώνυμα των Υποψηφίων και τα μόρια που συ¬ 
γκέντρωσαν, βάσει της ηλεκτρονικής αίτησης - Υπεύθυ¬ 
νης Δήλωσής τους, κατά φθίνουσα σειρά. Σε περίπτωση 
ισοβαθμίας, προκρίνεται ο υποψήφιος με το χαμηλότερο 
κατά κεφαλήν εισόδημα. 

7. Στη συνέχεια, το ΙΚΥ διενεργεί έλεγχο επιλεξιμότητας 
των πρώτων κατά σειρά Υποψηφίων που αναφέρονται 
στον πίνακα κατάταξης και ειδικότερα αριθμού ίσου με 
τις υποτροφίες που θα χορηγηθούν, προσαυξημένου 
κατά πενήντα τοις εκατό (50%). Προς τούτο, δημοσιεύει 
σχετική ανακοίνωση στην ιστοσελίδα του, με την οποία 
καλεί τους ανωτέρω υποψήφιους να προσκομίσουν 
εντός προθεσμίας που θέτει το ΔΣ, εκτυπωμένη και 
υπογεγραμμένη την ηλεκτρονική αίτηση (οριστικοποι- 
ημένη αίτηση με αριθμό πρωτοκόλλου), συνοδευόμενη 
από όσα δικαιολογητικά αναγράφονται σε αυτήν.Το ΙΚΥ 
διατηρεί το δικαίωμα να αναζητήσει αυτεπαγγέλτως ή να 
ζητήσει από τους Υποψήφιους οποιοδήποτε πρόσθετο 
δικαιολογητικά κρίνει σκόπιμο: 

(α) Αντίγραφο Δελτίου Αστυνομικής Ταυτότητας ή 
Διαβατηρίου. 

(β) Δηλώσεις φορολογίας εισοδήματος 2016 (Έντυπο 
Ε1) ή/και πράξεις διοικητικού προσδιορισμού φόρου 
(εκκαθαριστικά σημειώματα) που αντιστοιχούν στα ΑΦΜ 
του Υποψήφιου και των γονέων εφόσον είναι εξαρτώμε- 
νο μέλος ή του συζύγου εφόσον είναι έγγαμος. 

(γ) Βεβαίωση του Τμήματος/Σχολής του Υποψήφιου 
για τον τρόπο εισαγωγής και το έτος πρώτης εγγραφής 
στο ΑΕΙ, ενδεχόμενες μετεγγραφές, το τρέχον έτος σπου¬ 
δών και τον συνολικό αριθμό εξαμήνων του προγράμ¬ 
ματος σπουδών. 

(δ) Βεβαίωση του Τμήματος/Σχολής του Υποψήφι¬ 
ου για την επιτυχή εξέταση τουλάχιστον στο 60% των 
προβλεπόμενων στο ενδεικτικό πρόγραμμα σπουδών 
μαθημάτων του ακαδημαϊκού έτους 2016-2017, σύμ¬ 
φωνα με «υπόδειγμα βεβαίωσης» που περιλαμβάνεται 
στην Πρόσκληση. 


(ε) Βεβαίωση περί μη διαμονής σε Φοιτητική Εστία και 
περί μη παροχής στέγασης από το ΑΕΙ ή άλλο φορέα για 
το ακαδημαϊκό έτος 2017-2018. 

(στ) Βεβαίωση μόνιμης κατοικίας του Υποψήφιου και 
των γονέων του εφόσον είναι Εξαρτώμενο Μέλος ή του 
συζύγου και των τέκνων του, εφόσον έχει δική του οι¬ 
κογένεια. 

(ζ) Πιστοποιητικό οικογενειακής κατάστασης ή αντί¬ 
στοιχο έγγραφο αλλοδαπής Αρχής. 

(η) Εκτύπωση δήλωσης περιουσιακής κατάστασης 
(Έντυπο Ε9) του Υποψήφιου και των γονέων του ή του 
συζύγου και των τέκνων του. 

Και κατά περίπτωση υποβάλλονται τα κάτωθι: 

(θ) Βεβαίωση ότι αδελφός του υποψηφίου, εφόσον 
έχει αδελφό, είναι προπτυχιακός φοιτητής σε ΑΕΙ της 
Ελλάδας. 

(ι) Σε περίπτωση που ο Υποψήφιος είναι ορφανός, λη¬ 
ξιαρχική πράξη θανάτου του γονέα του. 

(ια) Άδεια διαμονής, κάρτα ασύλου, αίτηση χορήγησης 
ασύλου ή αντίστοιχο ελληνικό δημόσιο έγγραφο. 

(ιβ) Γνωμάτευση Πρωτοβάθμιας ή Δευτεροβάθμιας 
Υγειονομικής Επιτροπής ΚΕΠ Α με το απαιτούμενο ποσο¬ 
στό αναπηρίας και την χρονική διάρκειά της ή αντίστοιχη 
Γνωμάτευση από Πρωτοβάθμιες Υγειονομικές Επιτροπές 
Νομαρχιών, Περιφερειών ή Φορέων Κοινωνικής Ασφά¬ 
λισης ή από Ανώτατες Υγειονομικές Επιτροπές Στρατού, 
Ναυτικού, Αεροπορίας και Ελληνικής Αστυνομίας στην 
περίπτωση που έχει αναγνωρισθεί ποσοστό αναπηρίας 
επ' αόριστο πριν την 01.09.2011. 

(ιγ) Βεβαίωση της Δημοτικής ή άλλης Δημόσιας Αρχής 
με την οποία βεβαιώνεται η χορήγηση στον ίδιο (αν εί¬ 
ναι γονέας) ή στην οικογένεια του, αν είναι εξαρτώμενο 
μέλος, έκτακτης ενίσχυσης για πληγέντες από τις πρό¬ 
σφατες φυσικές καταστροφές, σύμφωνα με το άρθρο 4 
του ν. 4501/2017. 

(ιδ) Υπεύθυνη Δήλωση του ν. 1599/1986 ότι ο Υποψή¬ 
φιος παραιτείται του δικαιώματος είσπραξης του στεγα- 
στικού επιδόματος για το ακαδ. έτος 2017-2018, μετά την 
αποπληρωμή του συνολικού ποσού της υποτροφίας.Τα 
υπό (ε), (στ), (ζ), (η) και (θ) πιστοποιητικά πρέπει να έχουν 
εκδοθεί μετά την ημερομηνία υποβολής της ηλεκτρονι¬ 
κής αίτησης του Υποψήφιου. 

8. Στις περιπτώσεις κατά τις οποίες προκύπτει ανακρι¬ 
βής ή λανθασμένη καταχώριση στοιχείων ή απόκρυψη 
αυτών ή η εκτυπωμένη Αίτηση δεν φέρει υπογραφή του 
Υποψηφίου ή αριθμό πρωτοκόλλου (οριστικοποιημένη 
αίτηση), ή υποβληθεί εκπροθέσμως ή/και δεν συνοδεύ¬ 
εται από τα απαιτούμενα κατά περίπτωση δικαιολογη- 
τικά, ή δεν πληροί τους όρους και τις προϋποθέσεις της 
παρούσας απόφασης και της σχετικής πρόσκλησης ή 
δεν τεκμηριώνεται ιδιότητα που δηλώθηκε και μοριο- 
δοτήθηκε (κοινωνικό-οικονομικό κριτήριο), η Αίτηση 
απορρίπτεται ως μη επιλέξιμη και αντικαθίσταται από 
αντίστοιχη του πίνακα επιλαχόντων με σειρά προτεραι¬ 
ότητας. 

9. Με απόφαση του ΔΣ οι επιλέξιμες Αιτήσεις εγκρίνο- 
νται και αναρτώνται σε Πίνακα Επιλεγέντων και Πίνακα 
Επιλαχόντων Υποψηφίων κατά φθίνουσα σειρά μορίων 
και οι μη επιλέξιμες σε Πίνακα Μη Επιλέξιμων αιτήσεων. 




Τεύχος Β' 1625/10.05.2018 

οι Πίνακες Επιλεγέντων και Επιλαχόντων Υποψηφίων και 
ο Πίνακας Μη Επιλέξιμων αιτήσεων δημοσιεύονται στην 
ιστοσελίδα του ΙΚΥ. 

10. Ενστάσεις κατά των ανωτέρω Πινάκων ασκούνται 
ενώπιον του ΔΣ εντός τριών (3) εργάσιμων η μερών από 
την ημερομηνία ανάρτησης στην ιστοσελίδα του ΙΚΥ. 
Οι ενστάσεις και τα σχετικά δικαιολογητικά υποβάλλο¬ 
νται αυτοπροσώπως ή με συστημένη επιστολή, οπότε 
το εμπρόθεσμό τους κρίνεται βάσει της ημερομηνίας 
που αναφέρεται στη σφραγίδα του ταχυδρομείου. Δεν 
επιτρέπονται ενστάσεις κατά της Πρόσκλησης και του 
Πίνακα Κατάταξης. 

11. Ακολούθως το ΙΚΥ προβαίνει στιςπροβλεπόμενες 
διαδικασίες για την έναρξη και την καταβολή των υπο¬ 
τροφιών στους δικαιούχους Υποψήφιους. 

12. Το ΔΣ δύναται να επαναλάβει την ανωτέρω διαδι¬ 
κασία ή μέρος της, όσες φορές κρίνει αναγκαίο για τη 
χορήγηση μεγαλύτερου αριθμού υποτροφιών. 

ΚΕΦΑΛΑΙΟ Ε': ΩΦΕΛΟΥΜΕΝΟΙ - ΥΠΟΧΡΕΩΣΕΙΣ ΚΑΙ 
ΠΑΡΑΔΟΤΕΑ 

1. Ωφελούμενοι του παρόντος προγράμματος είναι οι 
Υποψήφιοι που συγκεντρώνουν τον υψηλότερο αριθμό 
μορίων στον Πίνακα Επιλεγέντων Υποψηφίων, μέχρι τη 
συμπλήρωση του αριθμού υποτροφιών που θα ορισθεί. 
Σε περίπτωση ισοβαθμίας, η υποτροφία χορηγείται στον 
Υποψήφιο με το χαμηλότερο Κατά Κεφαλήν Εισόδημα. 

2. Οι ωφελούμενοι λαμβάνουν την υποτροφία υπό την 
προϋπόθεση ότι θα υποβάλουν στο ΙΚΥ: 

α) Ενδιάμεσο παραδοτέο: Βεβαίωση του Τμήματος/ 
Σχολής που αφορά το χειμερινό εξάμηνο του ακαδ. 
Έτους 2017-2018, βάσει της οποίας να βεβαιώνεται η 
επιτυχής εξέταση τουλάχιστον στο 40% των μαθημά¬ 
των που προβλέπονται για το χειμερινό εξάμηνο του 
αντίστοιχου έτους, με βάση το πρόγραμμα σπουδών 
εκάστου Τμήματος/Σχολής και δηλώθηκαν από το δι¬ 
καιούχο. Η βεβαίωση προσκομίζεται μετά την εξεταστική 
περίοδο Φεβρουάριου, εφόσον υπάρχει επιτυχής εξέτα¬ 
ση τουλάχιστον στο 40% των μαθημάτων του χειμερινού 
εξαμήνου ή μετά την εξεταστική του Σεπτεμβρίου. 

β) Τελικό παραδοτέο: Βεβαίωση του Τμήματος/Σχολής 
του υποτρόφου ότι, μέχρι και τη λήξη της εξεταστικής 
περιόδου του Σεπτεμβρίου του 2018, έχει εξεταστεί 
επιτυχώς τουλάχιστον στο 65% των μαθημάτων του 
ακαδημαϊκού έτους 2017-2018, που προβλέπονται στο 
ενδεικτικό πρόγραμμα σπουδών, και έχουν δηλωθεί από 
το δικαιούχο, σύμφωνα με «υπόδειγμα βεβαίωσης» που 
περιλαμβάνεται στην Πρόσκληση. 

3. Η μορφή, οι προθεσμίες και ο τρόπος υποβολής των 
ανωτέρω παραδοτέων καθώς και η αρμόδια Επιτροπή 
Παρακολούθησης και Παραλαβής ορίζονται από το ΔΣ 
του ΙΚΥ. 

4. Προϋπόθεση για την έναρξη της υποτροφίας απο¬ 
τελεί η σύναψη σύμβασης μεταξύ του ΙΚΥ και του υπο¬ 
τρόφου, στην οποία περιλαμβάνονται οι όροι και οι 
υποχρεώσεις του από τη χορήγηση της υποτροφίας. Η 
παραβίαση οιουδήποτε από τους όρους της Σύμβασης 
και της παρούσας Απόφασης -εκτός των περιπτώσεων 
ανωτέρας βίας- παρέχει στο ΙΚΥ το δικαίωμα να διακόψει 
την υποτροφία και να αναζητήσει την υποτροφία κατά 


τις διατάξεις του Κώδικα Είσπραξης Δημοσίων Εσόδων 
(Κ.Ε.Δ.Ε.). Η επίκληση ανωτέρας βίας κρίνεται από το ΔΣ 
κατόπιν έγκαιρης πλήρως αιτιολογημένης και τεκμηριω¬ 
μένης αίτησης του υποτρόφου, ο οποίος φέρει το σχετικό 
βάρος απόδειξης και οφείλει να υποβάλει όλα τα απο¬ 
δεικτικά δημόσια έγγραφα. Ως ανωτέρα βία νοείται κάθε 
απρόβλεπτη και έκτακτη κατάσταση ή συμβάν, πέραν 
του ελέγχου του υποτρόφου που τον εμποδίζει βεβαιω¬ 
μένα να ολοκληρώσει μία ή περισσότερες υποχρεώσεις 
του και ήταν αδύνατο στη συγκεκριμένη περίπτωση, να 
αποτραπεί ακόμη και με ενέργειες άκρας επιμέλειας και 
σύνεσης. 

ΚΕΦΑΛΑΙΟ ΣΤ': ΟΙΚΟΝΟΜΙΚΕΣ ΠΑΡΟΧΕΣ 

1. Οι υποτροφίες χορηγούνται για διάστημα εννέα 
(9) μηνών (από τον Οκτώβριο έως και τον Ιούνιο του 
ακαδημαϊκού έτους 2017-2018) σε ημερομηνίες που 
θα αποφασίζονται από το IΚΥ και ανέρχονται σε (α) Τρι¬ 
ακόσια ογδόντα ευρώ (380,00) ευρώ μηνιαίως για τους 
υποτρόφουςπου σπουδάζουν εκτόςτουΤόπου Κατοικί- 
αςτους και (β) Διακόσια (200,00) ευρώ μηνιαίως για τους 
υποτρόφουςπου σπουδάζουν στονΤόπο Κατοικίας τους. 

2. Τα ανωτέρω ποσά είναι μικτά και περιλαμβάνουν 
τις σχετικές νόμιμες κρατήσεις που ενδεχομένως οφεί¬ 
λονται. 

3. Σε περίπτωση που ο υπότροφος λάβει στεγαστικό 
επίδομα για το ακαδ. έτος 2017-2018 πριν την αποπλη¬ 
ρωμή της υποτροφίας, το επίδομα συμψηφίζεται με την 
υποτροφία. Αν ο υπότροφος έχει εισπράξει το σύνολο 
της υποτροφίας, παραιτείται του δικαιώματος είσπραξης 
στεγαστικού επιδόματος για το ακαδ. έτος 2017-2018. 

4.0 υπότροφος υποχρεούται να επιστρέψει αμέσως το 
στεγαστικό επίδομα στην περίπτωση που, για οποιονδή- 
ποτε λόγο, λάβει το στεγαστικό επίδομα και το συνολικό 
ποσό της υποτροφίας για το ακαδ. έτος 2017-2018. Σε 
αντίθετη περίπτωση, το ποσό που αντιστοιχεί στο στε- 
γαστικό επίδομα ακαδ. έτους 2017-2018 θα αναζητηθεί/ 
ανακτηθεί από την αρμόδια Υπηρεσία του Τμήματος/ 
Σχολής του υποτρόφου κατά τις διατάξεις του Κώδικα 
Είσπραξης Δημοσίων Εσόδων (Κ.Ε.Δ.Ε.). 

ΚΕΦΑΛΑΙΟ Ζ': ΛΟΙΠΕΣ ΡΥΘΜΙΣΕΙΣ 

1. Με την ηλεκτρονική υποβολή των Αιτήσεων, οι Υπο¬ 
ψήφιοι αποδέχονται πλήρως τους όρους της Πρόσκλησης 
και παρέχουν στο ΙΚΥ τη συναίνεσή τους για την αυτεπάγ- 
γελτη αναζήτηση μέσω των Πληροφοριακών Συστημάτων 
της Δημόσιας Διοίκησης (ΑΑΔΕ, ΑΕΙ του Υποψήφιου κτλ) 
των Παραδοτέων καθώς και του συνόλου ή οποιουδήποτε 
μέρους των απαιτούμενων πληροφοριών και δικαιολο- 
γητικών για την επαλήθευση της επιλεξιμότητας και της 
συνδρομής των μοριοδοτούμενων κριτηρίων, όπως θα 
ορισθεί ειδικότερα στην Πρόσκληση. 

2. Η κατάρτιση και επικύρωση του Πίνακα Επιλεγέ- 
ντων Υποψηφίων δεν συνεπάγεται υποχρέωση του ΙΚΥ 
να χορηγήσει υποτροφία σε οποιονδήποτε Υποψήφιο. 

3. Το ΙΚΥ δύναται οποτεδήποτε-ακόμη και εκ των υστέ¬ 
ρων - να ανακαλέσει ή να διακόψει την υποτροφία, αν 
διαπιστωθεί ότι δεν συντρέχουν οι προϋποθέσεις χορή¬ 
γησής της και δικαιούται να αναζητήσει τα καταβληθέ- 
ντα ποσά, εν όλω ή εν μέρει, δυνάμει των διατάξεων για 
την είσπραξη δημόσιων εσόδων. 

4. Ως μαθήματα του ενδεικτικού προγράμματος σπου¬ 
δών, για τους σκοπούς της παρούσας απόφασης, νοού¬ 
νται και η πτυχιακή εργασία και η πρακτική άσκηση όταν 
η επιτυχής εξέτασή τους (ή ολοκλήρωση στην περίπτω¬ 
ση πρακτικής άσκησης) απαιτείται για την ολοκλήρωση 
του προγράμματος σπουδών. Κατά την εφαρμογή της 
παρούσας απόφασης, για τον υπολογισμό του ελάχιστου 
αριθμού μαθημάτων για τα οποία απαιτείται επιτυχής 
εξέταση, εφαρμόζεται ο εξής κανόνας: 

«Ο ελάχιστος αριθμός μαθημάτων ισούται με τον 
προβλεπόμενο αριθμό μαθημάτων του ενδεικτικού 
προγράμματος σπουδών (χειμερινού εξαμήνου ή ακα¬ 
δημαϊκού έτους) επί το προβλεπόμενο ποσοστό (65% 
ή 60% ή 40%) στρογγυλοποιημένο στον πλησιέστερο 
ακέραιο αριαμό. Στην περίπτωση που προκύπτει δεκα¬ 
δικό μέρος ίσο με 0,50 η στρογγυλοποίηση σε ακέραιο 
γίνεται προς τα κάτω». 

5. Κατά την έναρξη και τη λήξη του παρόντος προ¬ 
γράμματος υποτροφιών, οι υπότροφοι οφείλουν να συ¬ 
μπληρώσουν τα Ερωτηματολόγια Εισόδου και Εξόδου 
που θα τους διατεθούν με τον τρόπο και τη μορφή που 
θα αποφασίσει το ΔΣ. Τα δεδομένα των ερωτηματολο¬ 
γίων θα αποτελέσουν αντικείμενο επεξεργασίας από το 
ΙΚΥ ή από άλλες αρμόδιες Δημόσιες Υπηρεσίες, για το 
σκοπό της παρακολούθησης του προγράμματος, συμπε- 
ριλαμβανομένης της εξαγωγής στατιστικών στοιχείων 
(δείκτες) και της υλοποίησης ερευνών και αξιολογή¬ 
σεων, σύμφωνα με τις διατάξεις των Κανονισμών (ΕΕ) 
1303/2013 και 1304/2013 και του ν. 4403/2016. Σε πε¬ 
ρίπτωση που το ΙΚΥ προβεί σε επεξεργασία δεδομένων 
προσωπικού χαρακτήρα από κοινού με άλλον Δημόσιο 


φορέα ή την αναθέσει σε αυτόν, τότε και ο εν λόγω φο¬ 
ρέας δεσμεύεται από τις ανωτέρω διατάξεις. Ισχύουν επί¬ 
σης όσα ορίζονται για τα δικαιώματα των υποκειμένων 
στις διατάξεις του ν. 2472/1997 για την προστασία του 
ατόμου από την επεξεργασία δεδομένων προσωπικού 
χαρακτήρα. Οι Υπηρεσίες που έχουν την ευθύνη επεξερ¬ 
γασίας των δεδομένων των συμμετεχόντων υποχρεού- 
νται να συμμορφώνονται πλήρως προς τις διατάξεις της 
κείμενης νομοθεσίας για το σκοπό της εφαρμογής και 
υλοποίησης του προγράμματος. 

6. Το ΙΚΥ δύναται, σε οποιοδήποτε στάδιο της διαδι¬ 
κασίας, να ζητήσει από τον Υποψήφιο οποιοδήποτε δι- 
καιολογητικό κρίνει ότι απαιτείται για την τεκμηρίωση 
της αίτησης και των παραδοτέων (ενδιάμεσο και τελικό) 
και ο Υποψήφιος οφείλει να το προσκομίσει εντός της 
προθεσμίας που θα τεθεί, στην μορφή και με τον τρόπο 
που θα του ζητηθεί. 

7. Οποιαδήποτε ζητήματα ανακύψουν κατά την υλο¬ 
ποίηση του παρόντος προγράμματος υποτροφιών και 
δεν περιλαμβάνονται στην παρούσα απόφαση, ρυθμί¬ 
ζονται με αποφάσεις του ΔΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2018 

Οι Υπουργοί 

Αναπληρωτής Υπουργός Παιδείας, Έρευνας 
Οικονομίας και Ανάπτυξης και Θρησκευμάτων 

ΑΛΕΞΑΝΔΡΟΣ ΧΑΡΙΤΣΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















